Source: http://www.euroavocatura.ro/legislatie/1380/Regulamentul_de_organizare_si_functionare_interna_al_Colegiului_Psihologilor_din_Romania,_din_24_11_2018
Timestamp: 2019-10-19 04:48:23+00:00

Document:
Prima pagină » Legislaţie » Legislatie pentru desfasurarea activitatilor profesionale. Statute » Regulamentul de organizare si functionare interna al Colegiului Psihologilor din Romania, din 24.11.2018
Publicat: 15 Feb 2019 2009 citiri Secţiunea: Legislatie pentru desfasurarea activitatilor profesionale. Statute
Hotararea nr. 4/2018 pentru aprobarea Regulamentului de organizare si functionare interna al Colegiului Psihologilor din Romania
Publicat in Monitorul Oficial nr. 116 din 14.02.2019
Articolul 1. (1) Regulamentul de organizare si functionare interna (ROFI) al Colegiului Psihologilor din Romania, denumit in continuare Colegiu, stabileste si procedurile de organizare si functionare ale Colegiului: foruri de conducere, comisii de specialitate si filiale teritoriale.
(2) Functionarea Secretariatului ca structura de suport administrativa a Colegiului este reglementata de un regulament de ordine interioara (ROI), care va fi elaborat de Comitetul director in termen de 90 de zile de la aprobarea acestui ROFI si aprobat de Consiliul Colegiului.
Articolul 2. ROFI stabileste sau detaliaza, dupa caz, atributiile forurilor de conducere, ale comisiilor de specialitate, ale filialelor teritoriale si ale Secretariatului Colegiului. Specific, ROFI detaliaza functionarea pentru presedintele Colegiului, Conducerea operativa, Comitetul director, comisiile care compun Comitetul director, Consiliul Colegiului, Conventia nationala, presedintele filialei teritoriale, Comitetul filialei teritoriale, Conventia filialei teritoriale.
Organizarea si functionarea Colegiului
Articolul 3. Colegiul este constituit ca organizatie profesionala a psihologilor romani cu drept de libera practica, cu personalitate juridica, de drept privat, apolitica, autonoma si independenta, de interes public, cu patrimoniu si buget proprii, fiind unica autoritate nationala cu atributii de reglementare pentru profesia de psiholog, avand si un rol de reprezentare si ocrotire la nivel national si international a intereselor psihologilor cu drept de libera practica.
1. Atributiile Colegiului
Articolul 4. Atributiile generale ale Colegiului sunt:
a) asigura respectarea cadrului organizatoric pentru exercitarea profesiei de psiholog cu drept de libera practica;
b) instituie standarde de calitate a serviciilor psihologice, in acord cu evolutiile curente ale psihologiei la nivel international;
c) instituie un cadru si proceduri de promovare si de dezvoltare a competentelor profesionale ale psihologilor, in acord cu evolutiile curente ale psihologiei la nivel international;
Articolul 5. In indeplinirea atributiilor Colegiului, forurile de conducere ale Colegiului si filialelor emit acte decizionale, conform prevederilor legale, dupa cum urmeaza:
a) Conventia nationala - hotarari ale Conventiei nationale;
b) Consiliul Colegiului - hotarari ale Consiliului Colegiului;
c) Comitetul director - hotarari ale Comitetului director;
d) presedintele Colegiului - dispozitii;
e) presedintele de filiala - dispozitii;
f) Comitetul filialei - hotarari ale Comitetului filialei;
g) Conventia filialei - hotarari ale Conventiei filialei.
Articolul 6. In exercitarea atributiilor legale, Colegiul - prin intermediul forurilor de conducere - este responsabil de asigurarea calitatii formarii profesionale a psihologilor, dupa cum urmeaza:
a) propune Ministerului Educatiei Nationale liniile directoare pentru formarea de baza in profesia de psiholog in acord cu dinamica cerintelor din piata muncii;
b) avizeaza programele universitare de formare in profesia de psiholog;
c) avizeaza programele de formare profesionala continua de lunga si de scurta durata;
d) avizeaza conferintele profesionale creditate;
e) avizeaza workshopurile profesionale creditate;
f) reglementeaza procesul de supervizare profesionala pentru toate treptele profesionale;
g) reglementeaza procesul de dezvoltare profesionala pentru toti psihologii.
2. Organizarea si functionarea forurilor de conducere
Articolul 7. (1) Forurile de conducere ale Colegiului reprezinta organele responsabile de realizarea atributiilor Colegiului.
(2) Metodologia alegerii membrilor forurilor de conducere ale Colegiului este elaborata de Comitetul director si adoptata in forma definitiva prin hotarare a Consiliului Colegiului, cu cel putin 12 luni inainte de inceperea procesului electoral.
(3) Nu sunt permise niciun fel de modificari sau explicitari facute metodologiei de alegeri cu mai putin de 12 luni inainte de inceperea procesului electoral sau in timpul acestuia.
(4) Reprezentantii forurilor de conducere alesi exercita un mandat de 4 ani (sau, in cazul inceperii unui mandat individual dupa momentul inceperii mandatului respectivului for, pana la finalul mandatului forului de conducere) si nu mai mult de doua mandate complete consecutive pentru urmatoarele pozitii: presedintele Colegiului, membrii Comitetului director (indiferent de comisia din care fac parte), presedintii filialelor teritoriale.
(5) Mandatul incepe la data validarii rezultatelor alegerilor si se sfarseste la data validarii rezultatelor pentru urmatoarele alegeri.
(6) Este considerat mandat complet orice mandat care a fost inceput si derulat pentru cel putin 16 luni, chiar daca nu a fost dus pana la final.
(7) Presedintele Colegiului, membrii Comitetului director si presedintii de filiala nu pot cumula nicio alta calitate in cadrul forurilor de conducere ale Colegiului, cu exceptia celei de reprezentant in Conventia nationala.
Articolul 8. (1) In cazul oricarei proceduri de alegeri, preluarea mandatului de catre membrii forurilor de conducere nou-alesi se face in ziua urmatoare validarii alegerilor de catre comisia de validare a alegerilor.
Afişează Regulamentul de organizare si functionare interna al Colegiului Psihologilor din Romania, din 24.11.2018 pe o singură pagină
Citeşte mai multe despre: Colegiul Psihologilor din Romania Comisia de deontologie si disciplina Psihologi
Comentează: Regulamentul de organizare si functionare interna al Colegiului Psihologilor din Romania, din 24.11.2018

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8